Víkingur fer í stóran mun at hava lokalt fólk í hópinum í 2021. Víkingur hevur boðað frá, at liðið er farið undir eitt ættarliðsskiftið. Tað sást eisini á vøllinum í 2020 og enn meir higartil í 2021, tí ungir lokalir leikarar fáa nógv meiri spælitíð nú enn áðrenn 2020. Men tað sum sást enn betri er, at Víkingur er blivið meira lokalt. Í 2021 verður Víkingur tað liðið í Betri Deildini, ið verður lokalast, um ikki nógv broytist áðrenn flytingarvindeygað letur aftur. Í hópinum hjá Víkingi eru fimm leikarar, sum ikki eru uppvaksnir í Víkingi/GÍ/LÍF. Teir eru Sonni Højgaard (væntandi eykamálverji), Atli Gregersen, Ari Olsen, Jákup Johansen og Noah Mneney. NSÍ er liðið í topp 5, sum er næst mest lokalt. Har eru sjey leikarar, sum ikki eru uppaldir í felagnum. Teir eru Oddur Højgaard, Jákup Jakobsen, Rógvi Egilstoft, Búi Egilsson, Tróndur Jensen, Mikkel Jakobsen og Jacob Trenskow. 228660.